Àjẹsára Meningococcal

Àjẹsára Meningococcal jẹ́ èyíkèyí àjẹsára  tí a fi ń dáàbò bo ara ẹni lọ́wọ́ àkóràn kòkòrò àìlèfojúrí afàìsàn kan tí à ń pè ní Neisseria meningitidis. Oriṣiriṣi ẹ̀yá àjẹsára yìí lo ń ṣiṣé fún díẹ̀ nínú tàbí gbogbo oriṣi meningococcus: A, C,W135 àti Y. Ó kéré jù, àjẹsára yìí  ń ṣiṣé dáadáa láàrín 85 sí 100% fún ọdún meji gbáko. Ó máa ń dínku meningitis àti sepsi láàrín ọ̀pọ̀ ènìyan níbi tí wọ́n ti ń lòó káàkìri. Wọ́n máa ń gba abẹ́rẹ́ àjẹsára yí sára gba inú iṣan tàbí abẹ́ ẹran ara.

Àjọ Ìlera Àgbáyé (WHO) gbani nímọ̀ràn pé kí  àwọn orílẹ̀ èdè tí àrùn náà ti ṣe rẹ́gí tàbị wọ́pọ̀ máa gba  àjẹsára yìí lóòrèkóòrè. Ní ìlú tí wọn kò b́ ti láàńfàní púpọ̀ lati kó àrùn yìí, wón gbani nímọ̀ràn wípé àwọn tí láàńfàní púpọ̀ lati kóo láàrín wọn gbódọ gba àjẹsára. Ní apá ibìkan ní [[Africa|Áfíríkà]] níbí tí áàńfàní púpọ̀ lati kó meningitis, ìyànjú ń lọ lọ́wó lati ri wípé wọ́n gba abẹ́rẹ́ àjésára fún àwọn ènìyàn tí ọjọ́ orí wọn bẹ̀ẹ̀rẹ̀ lati ọdún kan sí ọgbọ̀n ọdún. Ní ilẹ̀ Kánádà àti Amẹ́ríkà, àjẹsára èyí tó ń ṣiṣé fụn oriṣi mẹrin meningococcus ni wọ́n máa ń gbà fún àwọ́n ọṃọ tí kò tíì bàlágà àti àwọn tí ó láàńfàní jùlọ lati kó àrún yìí Ó tún pọn dandan fún àwọn tó ń lọ sí ilẹ̀ mẹ́kà fún Hajj.

ààbò jẹ́ ohun tó dará púpọ. Àwọn mìràn máa ń ní ìrora àti pípọ́n lójú ibi tí wọ́n gba abẹ́ẹ́rẹ́ sí.  Lílò rẹ̀ nínú oyún kò léwu rárá. àìbániláramu má ń ṣelẹ̀ lẹ́ẹ̀ksn nínú mílíọ́nù kan.

Àjẹsára meningococcal  di èyí tó wà fún lílò ní ìgbà àkọ́kọ́ ní ọdún 1970s. Ó wà lórí Àkójọ Àwọn Egbògi Kòṣeémáàní ti Àjọ Ìlera Àgbáyé, àwọn òògùn tó ṣe pàtàkì jùlọ tí a nílò fún ètò ìlera ìbẹ̀rẹ̀pẹ̀pẹ̀ yòówù. Iye owó rẹ̀ lójú pálí jẹ́ bíi 3.23 àti 10.77  USD fún ìwọ̀n egbògi náà kanṣoṣo ní ọdún 2014. Ní ilẹ̀ Amẹ́ríkà iye owó rẹ̀ jẹ́ 100 sí 200 fún ìdá kan.

Àwọn ìtọ́kasí 

Ẹ̀ka:Àjẹsára

Ẹ̀ka:Àyọkà kúkurú